परिनिर्वाण स्तूप
परिनिर्वाण स्तूप एक बौद्ध मन्दिर है जो उत्तर प्रदेश के कुशीनगर में स्थित है। ऐसी मान्यता है कि भगवान बुद्ध का निर्वाण इसी स्थान पर हुआ था। वर्तमान मन्दिर का निर्माण १९५६ में भारत सरकार ने कराया था जब बुद्ध के महापरिनिर्वाण के २५०० वर्ष पूरे होने के उपलक्ष्य में उत्सव मनाया गया था। इस मन्दिर के भीतर भगवान की एक लेटी हुई प्रतिमा है। यह प्रतिमा ६ मीटर १० सेन्टीमीटर लम्बी है और जिसमें बुद्ध को अपने दाहिने भाग पर लेटे हुए दिखते हैं। उनका सिर उत्तर दिशा में है।